Diari Oficial de la Generalitat Valenciana


Sumari del DOGV 3935, del 08-02-2001 (2001/1089)

Informació pública de la suspensió de llicències en l'àmbit de la unitat d'execució única Pianista Amparo Iturbi.
-----------------------------------------------------------------------------------------------------------------

### Dades del document

Número de DOGV
:   3935

Data del DOGV
:   08-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1089


Organisme emissor
:   Ajuntament de València

Tipus de document
:   Anunci

Informació pública de la suspensió de llicències en l'àmbit de la unitat d'execució única Pianista Amparo Iturbi. [2001/A1089]
  
La Comissió de Govern, en la sessió del dia 25 de gener de 2001, va adoptar l'acord següent:
  
«Vistes les alternatives tècniques del programa d'actuació integrada presentades per les mercantils Stirling, SL, i Proara, SA, per al desenvolupament de la unitat d'execució Pianista Amparo Iturbi, que afecten sòl classificat com a urbà en el Pla General d'Ordenació Urbana, i que es proposa, mitjançant el document de planejament, la seua inclusió en una unitat d'execució, modificant l'ordenació vigent, i amb el dictamen de la Comissió Informativa d'Urbanisme, s'acorda, en compliment del que ha disposat la Comissió de Govern en la sessió de 3 de març de 2000:
  
Suspendre, de conformitat amb el que disposa l'article 57 de la Llei Reguladora de l'Activitat Urbanística i l'article 152 del Reglament de Planejament, a fi d'estudiar les reformes de l'ordenació urbanística vigent incloses en les alternatives tècniques de programa d'actuació integrada presentades, l'atorgament de llicències de parcel·lació de terrenys, edificació, enderroc i d'activitat en l'àmbit següent, línia trencada que discorre per:
  
- Límit sud de les parcel·les cadastrals número 55668/02, 55585/24, 5560/25, fins a la mitgera de l'edifici de huit plantes que dóna als carrers de la Pianista Amparo Iturbi i del Doctor Caballé Lancry.
  
- Línia perpendicular a l'anterior pel límit est de l'esmentat edifici en la part d'una altura.
  
- Línia perpendicular a l'anterior per l'alineació de façana del carrer de la Pianista Amparo Iturbi.
  
- Línia perpendicular a l'anterior per l'alineació de façana de l'edifici de huit altures que dóna al carrer de la Pianista Amparo Iturbi i carretera de Malilla.
  
- Línia perpendicular a l'anterior per la mitgera sud de l'esmentat edifici.
  
- Línia perpendicular a l'anterior per l'alineació de l'espai que dóna a la carretera de Malilla.
  
- Línia perpendicular a l'anterior fins a la trobada amb la mitgera est de l'edifici consolidat de huit altures que dóna al carrer Oltá.
  
- Línia perpendicular a l'anterior per la mitgera esmentada fins al límit sud de la parcel·la edificable inclosa en l'àmbit i que dóna al carrer del Doctor Caballé Lacry.
  
- Línia perpendicular a l'anterior pel límit sud de la parcel·la qualificada com a educativa cultural, fins a la seua trobada amb la perpendicular per l'eix del carrer que conformen l'edifici consolidat i la parcel·la edificable de huit altures, ambdós donant al carrer Oltá.
  
- Línia perpendicular a l'anterior per la façana sud de l'esmentat edifici.
  
- Línia coincident amb el límit de l'àmbit de planejament de desenvolupament A-4 Parc Central.
  
S'exceptua d'aquesta suspensió la parcel·la situada al carrer Oltá número 1, en la qual ha sigut concedida una llicència d'obres per la Resolució número U-4099, de 2 de juliol de 1999 (expedient 107/1999, llicències urbanístiques).»
  
Contra l'acte administratiu transcrit, que és definitiu en la via administrativa, i de conformitat amb el que estableix la Llei Reguladora del Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, vosté podrà interposar un dels recursos següents:
  
a) Amb caràcter potestatiu, un recurs de reposició davant del mateix òrgan que va dictar l'acte objecte de recurs, en el termini d'un mes, comptador des de l'endemà de la recepció d'aquesta notificació.
  
Si transcorre un mes des de l'endemà de la interposició del recurs de reposició sense que aquest haja sigut resolt, podrà entendre's que ha sigut desestimat i interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la recepció d'aquesta notificació.
  
Tot això sense perjudici que puga exercir qualsevol altre recurs o acció que estime oportuna.